Matías Múgica

Matías Múgica  Franco De Medinaceli (Iruñea, 1961) nafar itzultzaile eta editorea da. Filologia Klasikoko ikasketak amaitu ondoren, Itzulpen Masterra egin zuen. Gaur egun, itzulpen- eta edizio-lanak egiten ditu Nafarroako administrazioarentzat.

Literatura-arloan ere lan esanguratsuak egindakoa da Múgica. Frantsesetik, ingelesetik, alemanetik eta italieratik zenbait literatura-lan itzuli ditu euskarara. Beste egileren artean hauek aipagarriak dira: Louis-Ferdinand Céline, Joseph Roth, Goethe, Boccaccio, Maupassant.François Villon idazlearen Testamentua aipamen berezia merezi du. Azken hori, Literatura Unibertsalaren bilduman argitaratu zuten Erein eta Igela argitaletxeek 2016an, eta horri esker Euskadi Literatura Saria jaso zuen 2017an, itzulpengintza arloan.

Itzulpenak 
 Testamentua; François Villon (2016), Erein/Igela.
 Gauaren muturrerainoko bidaia; Louis-Ferdinand Céline (2016), Igela.
 Werther gaztearen arrangurak; Johann Wolfgang von Goethe (2013), Igela.
 Dekameron. Hamar ipuin; Giovanni Boccaccio (2011), Igela.
 Hiltzaile baten aitormena gau batean kontatua; Joseph Roth (2003), Igela.
 Edale santuaren kondaira; Joseph Roth (2001), Igela.
 Mari Gizen: eta beste zenbait ipuin [antologia]; Guy de Maupassant (1998), Igela.
 Ikustezinak!; R. L. Stine (1998), Ediciones B.
 Irribarrez hil; R. L.Stine (1998), Ediciones B.
 Luburu [sic] arteko munstroa; R. L. Stine (1998), Ediciones B.
 Munstro odola; R. L. Stine (1998), Ediciones B.
 Ez jaitsi sotora!;  R. L. Stine (1997), Ediciones B.
 Hildakoen etxea; R. L. Stine (1997), Ediciones B.
 Sakoneko izua; R. L. Stine (1997), Ediciones B.
 Txorimaloa ibiltzen hasten da gauerdian;  R. L. Stine (1997), Ediciones B.
 Gauaren muturrerainoko bidaia; Louis-Ferdinand Celine (1992), Igela.

Sariak 
 2017 Euskadi Saria, Testamentua (François Villon,2016) lanagatik

Erreferentziak 

Euskal Herriko itzultzaileak
Iruindarrak